Lav et referat af nedenstående tekst:

Tekst:
Intet er så skidt, at det ikke er godt for nogen. Det motto passer meget fint på den vejrsituation, vi oplever lige nu. For flere dage med regn kombineret med, at mange holder sommerferie i øjeblikket, får smilene frem hos dem, der er leveringsdygtige i indendørsaktiviteter. - Jeg danser ofte en lille regndans for at få noget dårligt vejr, siger centerchef Dennis Friis fra Maximum i Aalborg spøgende. Regnvejr er nemlig lig med kunder i forlystelsescenteret. - Vi har jo også en hel del medarbejdere, der skal på arbejde og have et job, og det betyder jo rigtig meget, hvis der er lidt at lave, så det er fantastisk, at det er blevet lidt dårligt vejr. Det er skidegodt, siger centerchefen. Tid til en film Flere dage med efterårsagtigt vejr har også lokket nordjyderne ind i biografmørket, hvor de kan blive underholdt i tørvejr. - Dels vil vi gerne se filmen, og dels er der ikke vejr til at være ude, siger Lotte Kristiansen, som sammen med en veninde har købt billet til filmen "Toves værelse" i Biffen i Nordkraft i Aalborg. Hun er langt fra den eneste, der har fået den idé. - Det ustadige vejr startede for en lille uges tid siden og så kom folk jo ind igen, fordi de skulle nå at se de film, vi har på plakaten, inden der kommer nye på, så det er en fornøjelse, siger daglig leder Karin Fast fra Biffen. Strandturen er udskudt I Maximum er Oscar Kuhdahl ude at bowle med sine bedsteforældre. - Det regner rimelig meget, men så er det hyggeligt, at man kan være indenfor, siger han. Og bedstemor Jane Rasmussen erkender da også, at bowling måske ikke var den aktivitet, hun havde regnet med at skulle bruge sommeren på sammen med børnebørnene. - Er der sol, så er vi jo ved stranden, siger hun. Se her, hvor nordjyderne kryber i ly for regnen:

Referat:
I begyndelsen af sommerferien har de indendørs attraktioner haft mere at glæde sig over end dem, der er afhængige af vejret.